Document ID: 31994R2515

Uredba Komisije (ES) št. 2515/94
z dne 9. septembra 1994
o spremembi Uredbe (EGS) št. 1848/93 o določitvi podrobnih pravil za uporabo Uredbe Sveta (EGS) št. 2082/92 o certifikatih o posebnih lastnostih kmetijskih proizvodov in živil
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih kmetijskih proizvodov in živil [1] in zlasti člena 20 Uredbe,
ker bi, za namene promocije in krepitve posebnih lastnostih svojih proizvodov in obveščanja potrošnikov, morali zadevni trgovinski krogi imeti na voljo znak Skupnosti in bi jim morala biti na voljo tudi označba iz Uredbe (EGS) št. 2082/92; ker je zato zaradi pravilne uporabe znaka in označbe treba sestaviti tehnična pravila za njuno reprodukcijo;
ker morajo biti zaradi preprečevanja nejasnosti pri potrošnikih glede na številnost informacij v kmetijsko-živilskem sektorju, informacije čimbolj enotne, kadar želi proizvajalec in/ali predelovalec izkoristiti prednosti, ki mu jih zagotavlja sistem certifikatov o posebnih lastnostih, določenih z Uredbo (EGS) št. 2082/92; ker mora proizvajalec in/ali predelovalec zaradi tega uporabljati vzorce, predvidene v navedeni uredbi;
ker je treba, ob upoštevanju zahtev posameznih trgov, izbiro ustreznega jezikovnega vzorca za trženje kmetijskega proizvoda ali živila prepustiti proizvajalcu in/ali predelovalcu;
ker je treba za povečanje verodostojnosti zaščitnega znaka dodeljenega posebnim kmetijskim proizvodom ali živilom, na označbi proizvodov, ki so namenjeni za trženje, navesti ime inšpekcijskega organa ali službe;
ker morajo imeti države članice, zaradi izvajanja postopkov inšpekcije, sezname proizvajalcev, ki imajo dovoljenje za uporabo registriranega imena skupaj z znakom Skupnosti in označbo;
ker je treba zaradi teh zahtev spremeniti Uredbo Komisije (EGS) št. 1848/93 [2];
ker so ukrepi, predvideni s to uredbo, v skladu z mnenjem Odbora za certifikate o posebnih lastnostih,
SPREJELA NASLEDNJO UREDBO:
Člen 1
Uredba (EGS) št. 1848/93 se spremeni:
1. Člen 4(1) se nadomesti z naslednjim:
"1. Znak Skupnosti iz člena 12 Uredbe (EGS) št. 2082/92 in označba iz člena 15 te uredbe sta določena v delih A in B Priloge I. Označba se lahko uporablja brez znaka Skupnosti.
Za zagotovitev pravilne uporabe znaka Skupnosti in označbe se upoštevajo tehnična pravila za reprodukcijo, določena v grafičnih navodilih v Prilogi II."
2. Vstavi se naslednji člen 4a:
"Člen 4a
1. Proizvajalec in/ali predelovalec, ki sta upravičena do uporabe označbe in znaka Skupnosti v skladu z Uredbo (EGS) št. 2082/92, lahko med vzorci iz Priloge Iizberetatisto ali tiste, ki so primerni za trženje kmetijskih proizvodov ali živil.
2. Proizvajalec in/ali predelovalec, ki se želi pri označevanju ali predstavitvi in/ali pri oglaševanju kmetijskih proizvodov ali živil sklicevati na sistem certifikatov o posebnih lastnostih, določen z Uredbo (EGS) št. 2082/92, mora v te informacije vključiti vzorec ali vzorce iz Priloge I."
3. Vstavi se naslednji člen 6a:
"Člen 6a
1. Država članica lahko določi, da mora biti na označbi kmetijskega proizvoda ali živila navedeno ime kontrolnega organa ali službe iz člena 14 Uredbe (EGS) št. 2082/92, ki deluje v inšpekcijskem sistemu te države članice.
2. Kontrolni organ ali služba državi članici sporoči imena in naslove proizvajalcev, ki imajo dovoljenje za uporabo registriranega imena skupaj z označbo in znakom Skupnosti. Države članice hranijo seznam registriranih proizvajalcev, da je na voljo drugim državam članicam in Komisiji."
4. Priloga k tej uredbi se vstavi kot prilogi I in II.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. septembra 1994

Labels: 7
3
17
15